ཉིན་ཤས་བསྟུད་མར་རྒྱལ་སྲིད་སྤྱི་ཁྱབ་ཁང་གི་བརྟག་དཔྱད་ཚོགས་ཆུང་གིསཚན་རིག་དམ་ནན་དང་།ཁྲིམས་མཐུན་སྒྲིག་མཐུན།དངོས་ཐོག་བདེན་འཚོལ།ཕན་འབྲས་ལ་མཐོང་ཆེནབཅས་ཀྱི་རྩ་དོན་མཐའ་འཁྱོངས་བྱས་ཏེ་བརྟག་དཔྱད་ལས་དོན་ཁག་ཏན་ཏིག་སྤེལ་བ་སྟེ།གཅིག་ནི་གླེང་མོལ་འདྲི་རྩད་བྱེད་པ།བརྟག་དཔྱད་ཚོགས་ཆུང་གི་ཙུའུ་ཀྲང་གིས་སྣེ་ཁྲིད་དེ་སྔ་རྟིང་དུ་སྟེས་དབང་གིས་ལུས་པའི་འགྲུལ་པ་དང་།གྲུ་དཔོན་དང་གྲུ་པ།གྲུ་གཟིངས་ཁེ་ལས་ཀྱི་འགན་ཁུར་བ།གྲུ་གཟིངས་ཇུས་འགོད་དང་།བཟོ་སྐྲུན།སྒྱུར་བཀོད་བཅས་བྱེད་མཁན།ཆུ་ཁོངས་ཉེ་འདབས་སུ་ཡོད་པའི་གྲུ་གཟིངས་ཀྱི་འབྲེལ་ཡོད་མི་སྣ་དང་མཐོང་མཁན།ས་གནས་མཚོ་དོན་སྡེ་ཚན་དང་འགྲིལ་འགྲུལ་སྐྱེལ་འདྲེན་པུའི་འབྲེལ་ཡོད་སྡེ་ཚན།ཡུལ་སྐོར་ཁང་སོགས་འབྲེལ་ཡོད་མི་སྣ་དང་གྲོས་མོལ་ཞིབ་ཕྲ་བྱས་པ་དང་གླེང་མོལ་ཟིན་བྲིས་ལྷག་ཙམ་དང་ཁྱོན་བསྡོམས་ཡིག་འབྲུ་ཁྲི་ལྷག་ཙམ་ཡོད་པ་དང་།གཉིས་ནི་གནམ་གཤིས་དབྱེ་ཞིབ་ཚན་རིག་དང་མཐུན་པའི་སྒོ་ནས་བྱེད་པ།གནམ་གཤིས་རིགས་གཅིག་མཁས་ཅན་ཚོགས་ཆུང་གིས་གནས་ཚུལ་ཐོན་ཡུལ་གྱི་ངོགས་གཉིས་སུ་བརྟག་དཔྱད་བྱེད་པ་དང་དུས་ཐོག་ཏུ་གནས་ཚུལ་ཐོན་སྐབས་ཀྱི་གནམ་གཤིས་ལྟ་ཞིབ་ཚད་ལེན་ཡིག་ཆ་ལེན་པ་དང་སྔ་རྗེས་སུ་པེ་ཅིང་སློབ་ཆེན་དང་།ནན་ཅིན་སློབ་ཆེན།གནོད་འཚེའི་གནམ་གཤིས་རྒྱལ་ཁབ་ཀྱི་གཙོ་གནད་ཚོད་ལྟ་ཁང་།ཀྲུང་གོ་གནམ་གཤིས་ཚན་རིག་ཁང་།རླུང་ཁམས་དངོས་ཁམས་ཞིབ་འཇུག་སུའོ།ཀྲུང་གོ་གནམ་གཤིས་ཅུས་ཀྱི་རིགས་གཅིག་་མཁས་ཅན་བཅས་སྒྲིག་འཛུགས་བྱས་ནས་ཆེད་དོན་ཞིབ་བསྡུར་ཐེངས་དྲུག་བྱས་ཏེ་གནམ་གཤིས་སྲུང་སྐར་དང་།གནམ་གཤིས་ལེ་ཏ།གློག་འཁྱུགས་ངོས་རང་འགུལ་གནམ་གཤིས་བརྟག་དཔྱད་ཚད་ལེན་སོགས་ཀྱི་དཔྱད་གཞིའི་ཡིག་རིགས་དང་།དེ་བཞིན་རིགས་གཅིག་མཁས་ཅན་གྱི་བརྟག་དཔྱད་འབྲས་བུ་ཕྱོགས་བསྡུས་དབྱེ་ཞིབ་བྱས་ནས་གནས་ཚུལ་ཐོན་སྐབས་ཀྱི་གནམ་གཤིས་གནས་ཚུལ་ཚན་རིག་དང་མཐུན་པའི་སྒོ་ནས་གཏན་འཁེལ་བྱེད་པ།གསུམ་ནི་གྲུ་གཟིངས་ཀྱི་དཔྱད་གཞིའི་ཡིག་རིགས་ནན་ཏན་ངང་ལྟ་བཤེར་བྱེད་པ།གྲུ་གཟིངས་ཁེ་ལས་དང་།ཇུས་འགོད་ཚན་པ།གསལ་འབྱེད་སྒྲིག་གཞི།ཆུ་ལམ་དོ་དམ་སྡེ་ཚན།ལྟ་སྐུལ་དོ་དམ་སྡེ་ཚན་སོགས་སྡེ་ཚན་ནས་གྲུ་གཟིངས་ཇུས་འགོད་ཀྱི་དཔེ་རིས་དང་།དམིགས་ཚད་ཚད་ལྡན།ཐོབ་ཐང་ལག་ཁྱེར་སོགས་དཔྱད་གཞིའི་ཡིག་རིགས་ལྷག་ཙམ་བླངས་ནས་རིགས་གཅིག་མཁས་ཅན་སྒྲིག་འཛུགས་ཐོག་ཉིན་མཚན་མེད་པར་ལྟ་བཤེར་ལྟ་ཞིབ་ཀྱིས་གྲུ་གཟིངས་ཇུས་འགོད་དང་།བཟོ་སྐྲུན།སྒྱུར་བཀོད།ཞིབ་དཔྱད་བཅས་དང་དེ་བཞིན་ཆུ་ལམ་དང་གཙང་པོ་སོགས་ཀྱི་གནས་ཚུལ་སྒོ་ཀུན་ནས་ཤེས་རྟོགས་བྱེད་པ།བཞི་ནི་དུས་ཐོག་ཏུ་གྲུ་གཟིངས་ཐོག་བསྐྱོད་ནས་དེ་གར་རྩད་བཤེར་དང་དཔང་རྟགས་ལེན་པ།སྔ་ས་ནས་འཚོལ་སྐྱོབ་བཀོད་འདོམས་པུའུ་དང་འབྲེལ་བ་བྱས་ཏེ་གྲུ་གཟིངས་ཆུ་ནས་འདོན་རིང་ཁ་ལོ་ཁང་སྲུང་སྐྱོང་ཐུབ་རྒྱུའི་འགན་ལེན་བྱས་ཏེ་བརྟག་དཔྱད་དང་དཔང་རྟགས་ལེན་པར་ཆ་རྐྱེན་བསྐྲུན་པ་བཅས་རེད།རྩོམ་འགན་པ།རྟ་མགྲིན